

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΜΑΓΝΗΣΙΑΣ**

**ΔΗΜΟΣ ΑΛΜΥΡΟΥ**

**ΠΡΟΓΡΑΜΜΑ ΕΟΡΤΑΣΜΟΥ ΤΗΣ ΑΠΕΛΕΥΘΕΡΩΣΗΣ ΤΗΣ ΠΟΛΗΣ ΤΟΥ ΑΛΜΥΡΟΥ**

Οι Αλμυριώτες την σκλαβιά και την ελευθερία την έζησαν περισσότερο από κάθε άλλον, αφού το 1830 στην ανεξάρτητη Ελλάδα, η περιοχή τους  βρέθηκε διηρημένη. Στην ελεύθερη Ελλάδα περιελήφθησαν μόνο η Σούρπη, ο Πτελεός, η Αμαλιάπολη, ο Άγιος Ιωάννης, οι Άγιοι Θεόδωροι και η Γάβριανη, ενώ η πόλη του Αλμυρού και άλλες περιοχές της περιφέρειας έμειναν σκλαβωμένες για 50 ακόμη χρόνια μέχρι το 1881 και συνέχισαν τους απελευθερωτικούς αγώνες.

Η νεότερη ιστορία του Αλμυρού αρχίζει επίσημα τη Δευτέρα 17 Αυγούστου 1881, όταν τα ελληνικά στρατεύματα μπήκαν στην πόλη και έγινε η επίσημη παράδοσή του από τις τουρκικές αρχές και η παραλαβή του από τις ελληνικές.

Ο Δήμος Αλμυρού καλεί όλους τους κατοίκους της επαρχίας Αλμυρού να παρευρεθούν στην πανηγυρική δοξολογία και κατάθεση στεφάνων την Κυριακή 17 Αυγούστου, για να τιμήσουν τη μνήμη των ηρωικών Αλμυριωτών, που αγωνίστηκαν και θυσιάστηκαν για την απελευθέρωση του τόπου μας.

**ΣΑΒΒΑΤΟ 16 ΑΓΟΥΣΤΟΥ 2025**

**Ώρα 9:00 μ.μ:** Μουσική συναυλία με τον Γρηγόρη Μπιθικώτση, συμμετέχει η τετράφωνη χορωδία του Δήμου Αλμυρού στην Κεντρική Πλατεία Αλμυρού.

**ΚΥΡΙΑΚΗ 17 ΑΥΓΟΥΣΤΟΥ 2025**

**Ώρα 7:30 π.μ:** ΛειτουργίαστονΙερό Μητροπολιτικό Ναό του Αγίου Δημητρίου προεξάρχοντος του Αρχιερατικού Επιτρόπου Αλμυρού, π. Γεωργίου Μπέκα.

**Ώρα 9:45 π.μ:** Πρέπει να έχει ολοκληρωθεί η είσοδος στο Ναό, της Δημοτικής Αρχής, των Στρατιωτικών και Πολιτικών Αρχών, των Οργανώσεων και των Συμπολιτών.

**Ώρα 10:00 π.μ:** Επίσημη δοξολογία στον Ιερό Μητροπολιτικό Ναό του Αγίου Δημητρίου, με τη συμμετοχή όλων των Αρχών, των Οργανώσεων και των Συμπολιτών.

Αμέσως μετά τη δοξολογία, τον πανηγυρικό της ημέρας θα εκφωνήσει η κα Χρύσα Μαρδάκη, Τέως Διευθύντρια Γενικού Λυκείου Αλμυρού -Κοινωνιολόγος-Συγγραφέας.

Θα ακολουθήσει επιμνημόσυνη δέηση και κατάθεση στεφάνων στο Ηρώο των Πεσόντων.

Στη συνέχεια ενός λεπτού σιγή στη μνήμη των ένδοξων νεκρών μας και ο Εθνικός Ύμνος.

**Ώρα 8:30 μ.μ:** Ομιλία - αφιέρωμα για την επέτειο απελευθέρωσης της πόλης του Αλμυρού από τον ιστορικό Γεώργιο Σύρο στον προαύλιο χώρο του Δημοτικού Ωδείου Αλμυρού.

Στις παραπάνω εκδηλώσεις παρακαλούνται να παρευρεθούν:

* Ο κλήρος
* Ο Δήμαρχος
* Ο Πρόεδρος και τα μέλη του Δημοτικού Συμβουλίου
* Οι Στρατιωτικές, οι Αστυνομικές και οι Πολιτικές Αρχές καθώς και οι Οργανισμοί Δημοσίου και Ιδιωτικού Δικαίου μαζί με το προσωπικό τους.
* Οι Οργανώσεις και οι Σύλλογοι μαζί με τα μέλη τους.
* Οι Συμπολίτες

**ΠΑΡΑΚΑΛΟΥΝΤΑΙ**

Ο Αρχιερατικός Επίτροπος για τη ρύθμιση της Ιεροτελεστίας στην οποία θα παρευρεθεί όλος ο Κλήρος.

Τελετάρχης στο χώρο της εκκλησίας και του Ηρώου ορίζεται η Δημοτική Υπάλληλος κα Κυριακή Κομνιώτη.